Document ID: /roh_data/filtered/fineweb-2-filterrobots_roh.jsonl.gz/14801

Il cudesch «Globi im Nationalpark» datti dapi l'onn 1993. Dapi lura è el vegnì restampà 11 giadas. I dat er in'ediziun englaisa. Da tut il titels tudestgs è «Globi im Nationalpark» quel cun la pli stretga relaziun tar il chantun Grischun.
Da Globi emprend'ins gugent
En quest titel renda Globi attent a las bellezzas ma era a las reglas dal Parc Naziunal Svizzer.
La translaziun
Ina gronda sfida èn stads ils texts en rima. Aita Dermont-Stupan ha translatà l'entir text. Ella ha prendì il cudesch da Globi ad alp ed è sa deditgada sur stad a las rimas ed ils ritems da Globi.
Vernissascha a Zernez
Oz è vegnì preschantà il cudesch ch'è gist ussa rivà da la stampa a Zernez en il Center dal Parc Naziunal Svizzer. Duas classas ed uffants pli pitschens han tadlà cun ureglias avertas ed eran fitg satisfatgs.